open-index/open-wikipedia-markdown huggingface dataset:
The Palm Beach Story

***The Palm Beach Story*** () je američka crno-bijela filmska komedija snimljena 1942. u režiji Prestona Sturgessa, koji je također napisao i scenarij. Radnja, djelomično inspirirana određenim detaljima Sturgessove biografije, prikazuje kako lijepa Gerry Jeffers (koju glumi Claudette Colbert) nastoji financijski pomoći svom siromašnom mužu (koga glumi Joel McCrea) tako što pokuša zavesti naivnog bogataša (koga glumi Rudy Vallée), a što dovodi do niza komplikacija kada se u sve upetlja i bogataševa sestra (koju glumi Mary Astor). Sturgess je za film angažirao uglavnom stare glumačke suradnike; jedan od izuzetaka bio je pjevač Rudy Vallée, kome je uloga u *Palm Beachu* predstavljala vrhunac glumačke karijere. Iako je originalni scenarij morao više puta prerađivati zbog zamjerki Haysovog ureda zbog "površnog odnosa prema braku i razvodu", Sturgessu se ovaj film smatra jednim od najboljih u karijeri, odnosno jednim od najboljih ostvarenja screwball komedije u klasičnom Hollywoodu. Također je i poznat i po korištenju Rossinijeve *[[Uvertira za Wilhelm Tell|Uvertire za Wilhelm Tell]]* u komične svrhe, a što će kasnije postati jedan od standarda u brojnim filmovima i TV-serijama.

## Uloge

* Claudette Colbert ... Geraldine "Gerry" Jeffers
* Joel McCrea ... Tom Jeffers (alias "Kapetan McGlue")
* Mary Astor ... Princeza Centimillia (Maud)
* Rudy Vallée ... John D. Hackensacker III
* Sig Arno ... Toto
* Robert Dudley ... Wienie King
* Esther Howard ... Supruga Wieniea Kinga
* Franklin Pangborn ... Menadžer stana
* Arthur Stuart Hull ... Mr. Osmond
* Torben Meyer ... Dr. Kluck
* Victor Potel ... Mr. McKeewie
* Arthur Hoyt ... Kondukter
* Al Bridge ... Kondukter
* Fred "Snowflake" Toones ... George, barmen u restoranskom vagonu
&nbsp;&nbsp;&nbsp;&nbsp;
* Charles R. Moore ... Nosač u vlaku
* Frank Moran ... Kočničar
* Harry Rosenthal ... Vođa orkestra
* J. Farrell MacDonald ... Policajac O'Donnell

***The Ale and Quail Club:***
* Jimmy Conlin ... Mr. Asweld
* Robert Warwick ... Mr. Hinch
* neimenovani članovi:
** William Demarest
** Jack Norton
** Robert Greig
** Roscoe Ates
** Dewey Robinson
** Chester Conklin
** Sheldon Jett

## Reference

## Vanjske veze

* 
* 
* http://movies.nytimes.com/movie/review?res=9500E4D7173FE33BBC4952DFB4678389659EDE Archival NYTimes Review By Bosley Crowther, December 11, 1942
* Greatest Films- The Palm Beach Story Critique and thorough plot description/analysis.
* Sturges Urges at metroactive
* The Palm Beach Story  at Portico
* ''The Palm Beach Story'' on Screen Guild Theater: March 15, 1943
Cat People (film, 1942)

***Cat People*** () je američki crno-bijeli horor film snimljen 1942. u režiji Jacquesa Tournera koji se smatra jednim od najznačajnijih i najuticajnijih ostvarenja žanra.

Radnja se temelji na osnovnoj ideji Vala Lewtona koji je producirao film. Protagonistica, čiji lik tumači francuska glumica Simone Simon, je srpska imigrantica u New Yorku koja se vjenča za američkog inženjera (čiji lik tumači Kent Smith), bez obzira na njeno bizarno vjerovanje da potiče iz roda elurantropa - ljudi prokletih da se u trenucima strasti pretvaraju u pantere. Radnja prikazuje kako atraktivnu pomoćnicu njenog muža (koju tumači Jane Randolph) počinje pratiti tajanstveno biće koje bi moglo biti čovjek, ali i velika mačka.

*Cat People* je Lewton producirao za studio RKO Pictures, koji je inzistirao na izuzetno niskom budžetu ispod 150.000 US$. Film je snimljen od 28. jula do 21. augusta 1942. godine, pri čemu su se "reciklirali" setovi i rekviziti iz drugih RKO-vih filmova, uključujući *[[The Magnificent Ambersons]]*. Usprkos toga, film je postigao veliki uspjeh, i potakao Lewtona i RKO da snimaju slične niskobudžetne horore, uključujući i nastavak *Cat People* pod naslovom *[[The Curse of Cat People]]*. Uspjeh filma se prije svega pripisuje režiji Jacquesa Tournera, koji je vješto koristio fotografiju Nicholasa Musurace kako bi stvorio tjeskobni ugođaj, ali i brojne domišljate tehnike stvaranja napetosti. Pri tome se najviše ističe izbjegavanje prikazivanja čudovišta ili izvora opasnosti po protagoniste, odnosno sugeriranje da im prijeti opasnost od nečega što je, zapravo, banalna i bezopasna stvar. Scena u *Cat People*, u kojoj se za zvuk koji izgleda kao predenje divovske mačke ispostavi da pripada autobusu, je kasnije dala ime narativnoj tehnici poznatoj kao "Lewtonov autobus" ().

Godine 1982. je u režiji Paula Schradera snimljen istoimeni remake sa Nastassjom Kinski u glavnoj ulozi.

## Uloge

* Simone Simon ... Irena Dubrovna Reed
* Kent Smith ... Oliver Reed
* Tom Conway ... Dr. Louis Judd
* Jane Randolph ... Alice Moore
* Jack Holt ... Komodor
* Elizabeth Russell ... Srpkinja u restoranu (van špice)
* Alan Napier ... Doc Carver (van špice)
* Theresa Harris ... Minnie, konobarica u lokalu Sally Lunds (van špice)
* Elizabeth Dunn ... Miss Plunkett, vlasnica trgovine kućnih ljubimaca (van špice)
* Mary Halsey ... Blondie, recepcionarka (van špice)

## Izvori

## Literatura
* 
* Tollette, J. P. (1985). *Dreams of Darkness: Fantasy and the Films of Val Lewton*. University of Illinois Press. .

## Vanjske veze

* 
* 
* 
* Filmsite capsule of Cat People
* Literature on Cat People
Laura Hope Crews

**Laura Hope Crews** (12. decembar 1879 &ndash; 12. novembar 1942) bila je američka teatarska i filmska glumica, koja je uživala status jedne od vodećih glumica američkog teatra u prvim decenijama 20. vijeka, a koja je danas najpoznatija po karakternim ulogama u filmovima klasičnog Hollywooda 1930-ih, među kojima se ističe Tetka Pittypat u *[[Gone with the Wind (film)|Gone with the Wind]]*.

## Filmografija
**nijemi**
* *The Fighting Hope* (1915 Famous Players-Lasky/Paramount)
* *[[Blackbirds (1915 film)|Blackbirds]]* (1915 Famous Players-Lasky/Paramount) (**očuvan**; Library of Congress)

**zvučni**
* *Charming Sinners* (1929)
* *[[New Morals for Old]]* (1932)
* *Out All Night* (1933)
* *[[The Silver Cord (1933 film)|The Silver Cord]]* (1933)
* *I Loved You Wednesday* (1933)
* *Blind Adventure* (1933)
* *[[Rafter Romance]]* (1933)
* *[[Ever in My Heart]]* (1933)
* *If I Were Free* (1933)
* *[[The Age of Innocence (1934 film)|The Age of Innocence]]* (1934)
* *Lightning Strikes Twice* (1934)
* *[[Behold My Wife]]* (1934)
* *[[Escapade (1935 film)|Escapade]]* (1935)
* *The Melody Lingers On* (1935)
* *[[Her Master's Voice]]* (1936)
* *[[Camille (1936 film)|Camille]]* (1936)
* *Gone With the Winde (1936)
* *The Road Back* (1937)
* *Confession* (1937)
* *Angel* (1937)
* *Dr. Rhythm* (1938)
* *The Sisters* (1938)
* *Thanks for the Memory* (1938)
* *Idiot's Delight* (1939)
* *The Star Maker* (1939)
* *The Rains Came* (1939)
* *Reno* (1939)
* *Remember?* (1939)
* *Gone with the Wind* (1939)
* *The Blue Bird* (1940)
* *Girl from Avenue A* (1940)
* *I'm Nobody's Sweetheart Now* (1940)
* *Lady with Red Hair* (1940)
* *The Flame of New Orleans* (1941)
* *One Foot in Heaven* (1941)
* *New York Town* (1941)
* *The Man Who Came to Dinner* (1942)

== Reference ==


== Vanjske veze ==

* [http://digitalgallery.nypl.org/nypldigital/dgkeysearchresult.cfm?parent_id=508513&word= Laura Hope Crews] photo gallery at NYP Library
* 
* 
* [http://shakespeare.emory.edu/actordisplay.cfm?actorid=135 Laura Hope Crews]  as a young Shakespearean stage actress
* [http://broadway.cas.sc.edu/content/laura-hope-crews Laura Hope Crews] page with rare stage photographs
* 
* [http://content.lib.washington.edu/cdm4/results.php?CISOOP1=all&CISOBOX1=laura+hope+crews&CISOROOT=%2Fsayre&CISOFIELD1=CISOSEARCHALL Laura Hope Crews] stills Univ. of Washington Sayre Collection
* [http://cather.unl.edu/images/cat.nf005/cat.nf005.fig5.jpg Laura Hope Crews and [[Leo Ditrichstein]] in "The Phantom Rival" (1915)] 
* [http://content.lib.washington.edu/cdm4/item_viewer.php?CISOROOT=/sayre&CISOPTR=13215&CISOBOX=1&REC=1 Laura Hope Crews in the *The Havoc'' (1911)]  (Univ. of Washington Sayre Collection)
* Crews on the cover of The Theatre magazine, August 1913
Walter Steinbeck

**Walter Steinbeck** (26. septembar 1878 - 27. august 1942) bio je njemački teatarski i filmski glumac. Iako je relativno rano počeo nastupati na filmu, karijeru mu je uglavnom obilježila pozornica. Tek ga je dolazak zvučnog filma učinio zanimljivim sineastima, koji su mu često davali karakterne uloge ličnosti od autoriteta. Umro je na pozornici od srčanog udara.

## Filmografija

## Izvori

## Literatura
* Gemünden, Gerd. *A Foreign Affair: Billy Wilder's American Films*. Berghahn Books, 2008.

## Vanjske veze
*
Texel

**Texel** (zapadnofrizijski: *Tessel*) je jedan od većih zapadnofrizijskih otoka i i općina (gemeente), koji leži na granici Waddenskog i Sjevernog mora, na sjeveru nizozemske provincije Sjeverne Holandije.

## Geografija
Niski pješčani otok dug je 23,7 km i širok 9,6&nbsp;km, ukupne površine 161.96 km, s najvišom točkom od 15 metara. Na Texelu živi 13.546 stanovnika u 7 većih (De Cocksdorp, De Koog, De Waal, Den Burg, Den Hoorn, Oosterend, Oudeschild) i 17 manjih (Bargen, De Nes, Dijkmanshuizen, Driehuizen, Harkebuurt, 't Horntje, Midden-Eierland, Molenbuurt, Nieuweschild, Noorderbuurt, Ongeren, Oost, Spang, Spijkdorp, Tienhoven, Westermient, Zevenhuizen, Zuid-Eierland) naselja. U sastavu općine je i nenaseljeni piješčani sprud Noorderhaaks.

## Historija
Otok Texel dobio je status grada 1415. kada je još bio sastavljen od dva otoka, povezanih pješčanim nasipom, samog Texela na jugu i Eierlanda na sjeverozapadu. Tokom 17. vijeka pličine između ta dva otoka su pretvorene u poldere, pa se danas ne vidi gdje su spajani. Kod Texela se u ljeto 1653. odigrala posljednja pomorska bitka Prvog englesko-holandskog rata u kojoj su Holanđani pobjeđeni, pa su nakon toga 1654. bili prisiljeni potpisati mirovni ugovor u Westminsteru.

## Reference

## Vanjske veze

* Službene stranice općine
The Magnificent Ambersons (roman)

***The Magnificent Ambersons*** () je roman američkog književnika Bootha Tarkingtona, originalno objavljen 1918. godine. Predstavlja drugi dio njegove trilogije *Growth* posvećene socio-ekonomskim promjenama u SAD na prijelazu iz 19. u 20. vijek (iza **The Turmoil**, a ispred *The Midlander*). Radnja je smještena u fiktivni grad modeliran prema Takingtonovom rodnom Indianapolisu i odvija se u periodu od završetka građanskog rata do početka 20. vijeka, prateći tri generacije aristokratske porodice Ambersonovih čija moć i uticaj nestaju zahvaljujući razvoju industrije i novih poduzetnih tajkuna. *The Magnificent Ambersons* je godine 1919. Tarkingtonu donio Pulitzerovu nagradu za fikciju, i danas se smatra najboljim od svih njegovih romana. Poznat je i kao predložak za tri filma - nijemi Pampered Youth iz 1925. godine, znameniti Wellesov istoimeni film iz 1942. godine i TV-adaptaciju iz 2002. godine u režiji Alfonsa Araua.

## Vanjske veze
* 
* ''The Magnificent Ambersons'', 1918 first edition, scanned book via Internet Archive
* ''The Magnificent Ambersons'' , HTML with illustrations.
* Photos of the first edition of The Magnificent Ambersons
Konjuh (planina)

**Konjuh** je planina na sjeveroistoku Bosne i Hercegovine visoka 1 328 metara. 
## Geografske i geološke karakteristike
Konjuh leži južno od Tuzle, iznad gradića i rudnika Banovići, poznatog po bogatim ležištima lignita. Dug je 30 km, bogat izvorima i pokriven gustim šumskim pokrovom u kom prevladava crnogorica (bor, jela i smreka), uz rjeđe šumarke bukve, javora i hrasta. Na planini raste i rijetka ljekovita **[[šumska sirištara]]**, iz porodice lincura – encijana (*Gentiana lutea*), koja je na listi ugroženih vrsta pa je zaštićena.

Planina je i vododjelnica između sliva rijeka Krivaje, Spreče i Drinjače. 
Konjuh je geološki sazdan od stijena serpentinita, dijabaza i tufa. 

Prosječna visina planine je 1000 metara, iznad te visine uzdižu se vrhovi: Šuplji Javor (1157 m), Vina Kruška (1088 m), Suho Drvlje (1206 m), Zidine (1180m), Javorja (1261 m) i sam vrh Konjuha (1328 m). 
## Zaštićeni pejzaž
Vlada Tuzlanskog kantona usvojila je Zakon o proglašenju dijela planine Konjuh, veličine 8.016 hektara, zaštićenim pejzažom „Konjuh“, kojim se to područje stavlja na listu kulturne baštine Bosne i Hercegovine.  U obuhvatu Zaštićenog pejzaža nalaze se: vrela Studešnica i Krabašnice koja se koriste za vodosnabdijevanje Banovića, vrelo Muške vode, vrela Gluha bukovica i Starička rijeka kaptirana u svrhu vodosnabdijevanja Kladnja i Brateljevića. Pored spomenutih na teritoriji Zaštićenog pejzaža evidentirana su, ali neispitana, mnoga izvorišta. Evidentirani su i spomenici kulture iz raznih perioda koji uglavnom nisu registrovani.

U prvoj zaštićenoj zoni (zoni A) mjere zaštite obuhvataju konzervaciju specifičnih prirodnih obilježja. U drugoj zaštićenoj zoni (zoni B) mjere zaštite obuhvataju očuvanje, unapređenje i zaštitu izvornog stanja. U trećoj zaštićenoj zoni (zoni C) mjere zaštite su usmjerene na očuvanje prve i druge zaštićene zone i obuhvataju očuvanje i unapređenje ambijentalnih vrijednosti, te održanje izvornog stanja. 

## Reference

## Vanjske veze
* ''Planina Konjuh'' na portalu Općina Banovići
The Magnificent Ambersons (razvrstavanje)

***The Magnificent Ambersons*** () se može odnositi na:
* ''The Magnificent Ambersons'' (roman), roman američkog pisca Bootha Tarkingtona iz 1918.
* njegove dvije adaptacije:
** *[[The Magnificent Ambersons]]*, igrani film iz 1942. godine, rež. Orson Welles
** ''The Magnificent Ambersons'' (film, 2002), TV-film iz 2002. godine, rež. Alfons Arau
Pandur

**Pandur** može značiti:

* Pandur (prezime)
* Trenkovi panduri
* *[[Trenck, der Pandur]]*, njemački igrani film iz 1940. 
* pandur (vojnik)
* Pandur I, oklopni transporter
* Pandur (Baja, Mađarska), bivše samostalno naselje u Mađarskoj
* kolokvijalni izraz za policajca u Hrvatskoj
* SMS Pandúr, austro-ugarski ratni brod
Trenkovi panduri

**Panduri** () je naziv za pripadnike čarkaške (lake) pješadijske vojne jedinice koja je djelovala kao dio habsburških (austrijskih) vojnih snaga od 1741. do 1756. godine. Osnovao ju je pruski oficir Franz von der Trenck (Franjo Trenk) od stanovništva u tadašnjoj Slavoniji za potrebe Rata za austrijsko nasljedstvo. Specijalnost joj je bila mali rat te se istakla nizom uspješnih akcija. Njeni pothvati su postali poznati širom tadašnje Evrope, a njeni pripadnici su stekli nadimak **Trenkovi panduri**. Nakon završetka rata je transformirana u Slavonski bataljun, da bi 1756. postala jezgro buduće 53. pješačke pukovnije u austrijskoj, odnosno austro-ugarskoj vojsci. 

## Izvori
An Ideal Husband

***An Ideal Husband*** () je komedija irskog pisca Oscara Wildea premijerno izvedena u Londonu 1895. godine. Radnja je smještena u visoko londonsko društvo i prikazuje kako ugledni političar Sir Robert Chiltern postaje predmetom ucjene, te kako ga iz nevolja pokušavaju izbaviti supruga i prijatelji. Predstava je postavljena nedugo prije nego što je izbio homoseksualni skandal zbog koga će Wilde završiti u zatvoru; nakon njega se predstava izvodila bez da se spominje ime autora na plakatima. Prvi put je u obliku knjige objavljena tek 1899. godine. Usprkos tome dobila je sjajne kritike, te se smatra jednim najboljih Wildeovih tekstova i jednim od najboljih kazališnih komada viktorijanske ere. Osim što se često postavljao na pozornici, bio je i predmetom četiri filmske ekranizacije.

## ''Dramatis Personae''
* The Earl of Caversham, K.G.
* Lord Goring, njegov sin. Rodno ime mu je Arthur.
* Sir Robert Chiltern, Bart., podsekretar za vanjske poslove
* Vicomte De Nanjac, ataše u francuskoj ambasadi u Londonu
* Mr. Montford, sekretar Sir Roberta
* Mason, batler Sir Roberta Chilterna
* Phipps, batler Lorda Goringa
* James, sluga Chilternovih
* Harold, sluga Chilternovih
* Lady Chiltern, supruga Sir Roberta Chilterna
* Lady Markby, prijateljica Chilternsovih
* Grofica od Basildona, prijateljica Chilternovih
* Mrs. Marchmont, prijateljica Chilternovih
* Miss Mabel Chiltern, sestra Sir Roberta Chilterna
* Mrs. Cheveley, ucjenjivačica, bivša školska drugarica Lady Chiltern

## Vanjske veze

* 
* ''An Ideal Husband'' besplatna augioknjiga na LibriVox
* Text 
* Osnovne informacije i kvizovi o knjizi Idealni muž
* Radio adaptacija Theatre Guild on the Air iz 1952. na Internet Archive
Ein idealer Gatte

***Ein idealler Gatte*** () je njemačka crno-bijela filmska komedija snimljena 1935. u režiji Herberta Selpina. Predstavlja prvu filmsku adaptaciju kazališnog komada An Ideal Husband irskog pisca Oscara Wildea. Radnja je smještena u London na kraju 19. vijeka i prikazuje kako političar Lord Chiltern (koga glumi Karl Ludwig Diehl) postaje predmetom ucjene od koje ga nastoji spasiti supruga (koju glumi Brigitte Helm). Film se ističe izuzetnom vjernošću dramskom predlošku.

Za Helm, koja se tada smatrala jednom od najvećih njemačkih filmskih zvijezda, *Ein idealler Gatte* je predstavljao posljednji film. Nakon što je odbila zahtjev da se razvede od svog jevrejskog supruga i tako došla u nemilost nacističkog režima, emigrirala je u Švicarsku i ostatak života se posvetila porodici.

## Uloge
* Brigitte Helm - Lady Gertrud Chiltern 
* Sybille Schmitz - Gloria Cheveley 
* Karl Ludwig Diehl - Lord Robert Chiltern 
* Georg Alexander - Lord Arthur Goring 
* Anni Markart - Mabel Chiltern 
* Paul Henckels - Lord Caversham 
* Werner Scharf - Vicomte de Nanjac 
* Karl Dannemann - Parker, Oberingenieur 
* Heinz Förster-Ludwig - Mason, Diener bei Chiltern 
* Karl Platen - Phips, Diener bei Goring 
* Erich Walter - Montfort, Sekretär bei Chiltern 
* Hermann Frick - Vickers, Buchhalter 
* Babette Jenssen - Miss Harriet
* Eva Schmid-Kayser - Betty, Lady Chilterns Zofe

## Literatura
* Hull, David Stewart. *Film in the Third Reich: a study of the German cinema, 1933-1945*. University of California Press, 1969.

## Vanjske veze
*
Wilhelm Bauer

**Wilhelm Bauer** (23. decembar 1822 - 20. jun 1875) bio je njemački inženjer i pronalazač, poznat po tome što je sredinom 19. vijeka izradio nekoliko ručno pokretanih podmornica. Podmornice su bile primitivne izrade i imale niz tehničkih problema, pa je Bauer umro siromašan i nepoznat. U 20. vijeku su ga, međutim, slavili kao praoca njemačkih podmorničara.

Godine 1960. je *[[Bundesmarine]]* po njemu preimenovala podmornicu tipa XXI u *[[The Wilhelm Bauer (U-2540)|Wilhelm Bauer]]*. Prije toga je za vrijeme drugog svjetskog rata 1942. o njemu snimljen biografski fillm pod naslovom *[[Geheimakte W.B.1]]*.

## Literatura
* *Oskar G. Foerster: Wilhelm Bauers Kampf um das erste deutsche Tauchboot (Wilhelm Bauer’s struggle for the first German submarine), Berlin 1937*
* *Hanns Peugler: Sie formten das Antlitz der Erde (They formed the face of earth), Verlag Albert Pröpster KG. 1961*
* Submarine history 

## Vanjske veze

* Info about Movie "Submarine Ingenieur" 
* *Geheimakte W.B.1* at imdb.com http://www.imdb.com/title/tt0034772/
* Stills from the movie *Geheimakte W.B.1* at the homepage of the Friedrich-Murnau-Stiftung http://www.murnau-stiftung.de/de/suchergebnis.asp?ID=277
Die Reiter von Deutsch-Ostafrika

**Die Reiter von Deutsch-Ostafrika** () je njemački crno-bijeli ratni film snimljen 1934. u režiji Herberta Selpina. Radnja se temelji na romanu *Kwa heri* Marie Louise Droop, i smještena je u Njemačku Istočnu Afriku u vrijeme prvog svjetskog rata. Protagonist, koga tumači Sepp Rist, je njemački doseljenik koji se nakon izbijanja sukoba priključi lokalnoj njemačkoj miliciji (*[[Schutztruppen]]*) i sukobljava s britanskim trupama. Iako je napravljen u doba Trećeg rajha i iako se završna scena ponekad tumači kao aluzija na revanšističke zahtjeve za povratkom izgubljenih njemačkih kolonija, *Die Reiter von Deutsch-Ostafrika* se ističe za tadašnje standarde neuobičajeno pozitivnim i blagonaklonim prikazom afričkih domorodaca, kao i isticanjem potrebe za čuvanjem ličnih prijateljstava čak i među ratnim protivnicima. Zbog svega toga nije bio zabranjen nakon drugog svjetskog rata.

## Literatura
* *Die Reiter von Deutsch-Ostafrika. Eine Terra Film.* In: *Durch alle Welt* Heft 3, Januar 1935, S. 26-27 (mit 12 Abb.).

## Vanjske veze
*
13. dodjela Oscara

**13. dodjela Oscara** je održana 27. februara 1941. u Hotelu Biltmore u Los Angelesu. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1940. godine. Vodio ju je producent Walter Wanger.

Poznata je kao prva ceremonija na kojoj su se imena pobjednika objavljivala nakon otvaranja zapečaćene omotnice. Ta je praksa ustanovljena kako bi se izbjegao skandal s prethodne dodjele kada je *[[Los Angeles Times]]* prethodno bio "provalio" rezultate tajnog glasanja. U istu svrhu je Akademija prvi put angažirala knjigovodstveni servis Price Waterhouse da nadgleda cijeli proces i brine o njegovoj tajnosti.

Glavnim pobjednikom se smatrao film *[[Rebecca (film, 1940)|Rebecca]]*, koji je osvojio nagrade najbolji film. Dobio ga jeDavid O. Selznick, koji je prethodne godine bio trijumfirao sa *[[Gone with the Wind (film)|Gone with the Wind]]*. Time je postao prvi producent koji je tu nagradu dobio dva puta uzastopce, a United Artists posljednji među velikim studijima klasičnog Hollywooda koji je osvojio "Oscar". Rebecca je, pak, bila nominirana u 11 kategorija, ali je osvojila samo glavnu nagradu; na kraju je bila posljednji film kome je to uspjelo a da istovremeno ne dobije nagrade za režiju, scenario ili glumačkim kategorijama.

Velikim pobjednikom se smatrao i Disneyev *[[Pinocchio (film, 1940)|Pinocchio]]* koji je postao prvi animirani film sa "Oscarima" u "redovnim" kategorijama - za najbolju muziku i najbolju pjesmu - a koje će kasnije postati česte nagrade upravo za animirane filmove. *Pinocchio* je također bio prvi animirani film nominiran u kategoriji najboljeg filma.

Najveći broj nagrada je, pak, osvojio britanski film The Thief of Bagdad, i to tri, sve u tehničkim kategorijama.

## Nagrade

Pobjednici su navedeni prvi i označeni **podebljanim slovima**.

## Počasne nagrade
* Bob Hope
* Nathan Levinson

## Višestruke nominacije i nagrade

Sljedeći filmovi su imali višestruke nominacije:

* *11 nominacija:* *Rebecca*
* *7 nominacija:* *The Grapes of Wrath*, *The Letter*
* *6 nominacija:* *Foreign Correspondent*, *The Long Voyage Home*, *Our Town*, *The Philadelphia Story*
* *5 nominacija:* *The Great Dictator*, *Kitty Foyle*, *North West Mounted Police*
* *4 nominacije:* *Arise, My Love*, *The Sea Hawk*, *Spring Parade*, *The Thief of Bagdad*
* *3 nominacije:* *All This, and Heaven Too*, *Down Argentine Way*, *My Favorite Wife*, *Strike Up the Band*, *The Westerner*
* *2 nominacije:* *Abe Lincoln in Illinois*, *Arizona*, *Bitter Sweet*, *The Blue Bird*, *Boom Town*, *The Boys From Syracuse*, *The Dark Command*, *Hit Parade of 1941*, *The Howards of Virginia*, *One Million B.C.*, *Pinocchio*, *Second Chorus*, *Waterloo Bridge*

Sljedeći filmovi su dobili više od jedne nagrade:

* *3 nagrade:* *The Thief of Bagdad*
* *2 nagrade:* *The Grapes of Wrath*, *The Philadelphia Story*, *Pinocchio*, *Rebecca*

## Reference

## Vanjske veze
* Academy Awards Database
9. venecijanski filmski festival (1941)

**9. [[venecijanski filmski festival]]** ili **9. međunarodna smotra filmske umjetnosti u Veneciji** () je održana od 31. augusta do 14. septembra 1941. u Veneciji. Održana je u jeku drugog svjetskog rata u kome se Italija nalazila na strani Sila Osovine. Zbog toga su gotovo svi filmovi bili iz osovinskih ili zemalja pod osovinskom okupacijom, te da imali uglavnom imali propagandni karakter. Mussolinijev kup za najbolji strani film je dobio njemački historijski film *[[Ohm Krüger]]*, dok je u kategoriji najboljeg italijanskog filma nagradu dobio fantastični ep *[[La corona di ferro]]* koji je, usprkos svega nakon rata često tumačena kao alegorijska kritika Mussolinijevog fašističkog režima.

Iz svih tih razloga se ovaj festival, kao i prethodni (održani 1940.) i sljedeći (održan 1942. godine) ne smatra dijelom službene kronologije manifestacije, te se smatra kako je "pravi" 9. festival održan tek nakon završetka rata 1948. godine.

## Vanjske veze
*  Mostra del Cinema di Venezia ed. 9 - 1941  sull'Internet Movie Database
* Sito ufficiale della Mostra del Cinema di Venezia
* La 9ª Mostra Internazionale d'Arte Cinematografica nell'archivio della Biennale
Trenck, der Pandur

**Trenck, der Pandur** () je njemački crno-bijeli historijski film snimljen 1940. u režiji Herberta Selpina. Temelji se na kazališnoj predstavi Otta Emmericha Broha, koja je kao protagonista imala Franza von den Trencka, znamenitog pruskog oficira i pustolova u austrijskoj službi. Njegov lik u filmu tumači Hans Albers, a radnja, koja ima vrlo malo dodirnih točaka sa stvarnim historijskim događajima, je smještena u Evropu 1740-ih i prikazuje kako se Trenck u službi habsburške carice Marije Terezije (čiji lik tumači Käthe Dorsch) bori protiv Francuza. Za film je zanimljivo da Albers u njemu, osim samog Franza von den Trencka tumači i lik Trenckovog oca, ali i Trenckovog jednako poznatog rođaka, pruskog oficira Friedricha von der Trencka. Film je snimljen na početku drugog svjetskog rata, te je imao propagandni naboj, odnosno prikazivao je Francuze kao negativce.

## Izvori


## Vanjske veze
* 
* ''Trenck, der Pandur'' bei filmportal.de
* Filmplakat, Stab und Besetzung bei deutscher-tonfilm.de
* Hans Albers als ''„Trenck, der Pandur“''
Komödianten (film, 1941)

***Komödianten*** () je njemački crno-bijeli historijski film snimljen 1941. u režiji Georga Wilhelma Pabsta. Radnja je smještena u Njemačku sredinom 18. vijeka i prikazuje kako popularna glumica Friederike Caroline Neuber (čiji lik tumači Käthe Dorsch) nastoji iz svog repertoara "prognati" budalasti lik Hanswursta kako bi od teatra učinila ozbiljnu umjetnost, kao i da u tome ima malo razumijevanja i od vlasti i od članova vlastite trupe. Film je premijerno prikazan na venecijanskoj Mostri gdje je Pabst dobio nagradu za režiju.

## Uloge
* Käthe Dorsch ... Karoline Neuber
* Hilde Krahl ... Philine Schröder
* Henny Porten ... Amalia, Herzogin von Weissenfels
* Gustav Diessl ... Ernst Biron, Herzog von Kurland
* Richard Häussler ... Armin von Perckhammer
* Friedrich Domin ... Johann Neuber
* Ludwig Schmitz ... Müller, der Hanswurst
* Sonja Gerda Scholz ... Die Feigin
* Lucy Millowitsch ... Die Lorenz
* Bettina Hambach ... Victorine
* Walter Janssen ... Koch, Charakterspieler
* Alexander Ponto ... Kohlhardt, jugendlicher Liebhaber
* Viktor Afritsch ... Graf Paul, Bruder der Herzogin von Weissenfels
* Kurt Müller-Graf ... Studiosus Gotthold
* Harry Langewisch ... Professor Gottsched
* Arnulf Schröder ... Klupsch, Ratsherr in Leipzig

## Reference

## Vanjske veze
*
Geheimakte W.B.1

***Geheimakte W.B.1*** () je njemački crno-bijeli historijski film snimljen 1942. u režiji Herberta Selpina. Radnja se temelji na romanu *Der Eiserne Seehund* Hansa Arthura Thiesa i prikazuje život Wilhelma Bauera, njemačkog inženjera i pronalazača koji je sredinom 19. vijeka izradio rukom pokretane podmornice. Film je napravljen u jeku drugog svjetskog rata i imao je snažan propagandni naboj. Njime se htjelo publiku podsjećati na uspjehe njemačkih podmornica u tada aktualnoj bitci za Atlantika, pa je Bauer prikazan kao duhovni praotac njemačkih podmorničara.

## Uloge
* Alexander Golling - Wilhelm Bauer
* Eva Immermann - Sophie Hösly
* Richard Häussler - Großfürst Konstantin
* Herbert Hübner - Admiral Brommy
* Wilhelm P. Krüger - Vater Hösly
* Günther Lüders - Schiffsbauer Karl Hösly
* Willi Rose - Werftmeister Schultze
* Gustav Waldau - König Maximilian
* Justus Paris - Vorsitzender des Gerichts
* Theo Shall - Mr. Wood
* Walter Holten - General
* Andrews Engelmann - Russischer Intrigant Trotzky
* Karl Meixner - Senator
* Viktor Afritsch - von Klamm
* Albert Arid - Offizier der russischen Hafenwache
* Karl Hanft - Tony
* Michl Lang - Oberhofen
* Richard Ludwig - Major der russischen Wache
* Philipp Manning - Holm
* Friedrich Ulmer - Dr. Hoffmann
* Paul Wagner - Begleiter des König Maximilian
* Aruth Wartan - Kenwolsky
* Dolf Zenzen - Begleiter Trotzkys am bayerischen Hof

## Literatura
* Bergfelder, Tim & Bock, Hans-Michael. *The Concise Cinegraph: Encyclopedia of German. Berghahn Books, 2009.
* Hadley, Michael L. *Count Not the Dead: The Popular Image of the German Submarine''. McGill-Queen's University Press, 1995.

## Vanjske veze
*
Protektorat Češka i Moravska

**Protektorat Češka i Moravska** je naziv za državni protektorat u sastavu Nacističke Nemačke, koji je postojao od 1939. do 1945. godine na području današnje Češke. Formiran je nakon podele Čehoslovačke, čiji su istočni delovi podeljeni između nezavisne Slovačke i Hortijeve Mađarske. Za razliku od Slovačke kojoj je priznata samostalnost, češke zemlje su anektirane od strane Nemačkog Rajha i administrativno podeljene: periferni delovi Češke nastanjeni sudetskim Nemcima su stavljeni pod direktnu nemačku upravu, dok su centralni delovi nastanjeni Česima pretvoreni u državni protektorat. Nakon poraza sila Osovine u ratu, protektorat prestaje da postoji i njegova teritorija je uključena u obnovljenu Čehoslovačku.

## Povezano

* Republika Slovačka (1939–1945)
* Nemačka okupacija Čehoslovačke
Noční motýl

***Noční motýl*** je češki crno-bijeli film snimljen 1941. u režiji Františeka Čapa. Po žanru je mješavina melodrame i mjuzikla, a radnja je smještena u Češku na kraj 19. vijeka. Protagonistica, koju tumači Hana Vítová, je ljepotica iz provincijskog garnizonskog gradića koju zbog očijukanja sa oficirima protjeraju u Prag, gdje je prisiljena zarađivati za život kao pjevačica u lokalu loše reputacije. Napravljen je za vrijeme njemačke okupacije te je poslan na venecijansku Mostru gdje je dobio priznanje žirija.

## Vanjske veze
* 
* 
* 
*
The Battle of Midway (dokumentarni film)

***The Battle of Midway*** () je američki kratki dokumentarni film snimljen 1942. godine u režiji Johna Forda koji se smatra jednim od najpoznatijih ostvarenja tog žanra napravljenih za vrijeme i posvećenih drugom svjetskom ratu. U njemu se prikazuje znamenita pomorska bitka kod Midwaya koja je predstavljala jednu od ratnih prekretnica. Film je u velikoj mjeri nastao sticajem okolnosti, odnosno zahvaljujući tome što je Forda, koji se prijavio u američku ratnu mornaricu kako bi bilježio njene aktivnosti na Pacifiku bitka zatekla na samom otoku Midway, koji je bio glavni japanski cilj. Film zato sadrži autentične scene japanskog bombardiranja koje je Ford snimio vlastitom kamerom te pri tome bio ranjen. Od tih materijala, kao i materijala koje su za vrijeme bitke snimili drugi mornarički snimatelji, Ford je napravio film kome je dodao naraciju hollywoodskih glumaca. Sljedeće godine je za svoj rad dobio Oscar za najbolji dokumentarni film koga je podijelio s još tri ratna dokumentarca (*[[Prelude to War]]*, *[[Kokoda Front Line!]]* i *[[Moscow Strikes Back]]*). Scene iz Fordovog filma su se kasnije često koristile u dokumentarnim filmovima i TV-serijama o drugom svjetskom ratu, a također 1976. i u igranom filmu *[[Midway (film)|Midway]]* posvećenom bitci.

## Izvori

## Vanjske veze
* 
*
Die große Liebe

***Die große Liebe*** ili ***Die grosse Liebe*** () je njemački crno-bijeli film snimljen 1942. u režiji Rolfa Hansena, poznat kao komercijalno najuspješniji, odnosno najpopularniji film snimljen za vrijeme Trećeg rajha.

Napravljen je u jeku drugog svjetskog rata u propagandne svrhe, odnosno po uzoru na nešto raniji i isto tako uspješni film *[[Wunschkonzert]]*. Po žanru predstavlja kombinaciju melodrame i mjuzikla. Protagonisti - koje tumače Zarah Leander i Viktor Staal - su danska pjevačica i njemački pilot Luftwaffe čiju ljubavnu vezu spriječava niz nesporazuma, ali i rat zbog koga se oboje moraju biti na raznim bojištima od Sjeverne Afrike do Rusije. Iako je napravljen u vrijeme kada su Sile Osovine pobjeđivale na svim frontovima, *Die grosse Liebe* se nije ustručavao prikazivati savezničke zračne napade na Njemačku.

Film se isticao popularnim pjesmama *Davon geht die Welt nicht unter* ("Nije kraj svijeta")
i *Ich weiß, es wird einmal ein Wunder gescheh'n* ("Znam da će se dogoditi čudo") čiji je tekst kasnije, kada se ratna sreća okrenula protiv Njemačke, koristio u ironičnom kontekstu, a poslije ušli kao fraze u svakodnevni njemački žargon. Kompozitor Michael Jary je kao tekstopisca angažirao Bruna Balza, homoseksualca kome je, lobirajući kod Josepha Goebbelsa, uspio ishoditi puštanje iz Gestapovog zatvora gdje je završio zbog kršenja Paragrafa 175 i tako ga spasio od odlaska u koncentracioni logor. Film je sniman u studijima i lokacijama u Beču, Berlinu i Rimu.

Nakon rata je Die grosse Liebe zabranjen od strane savezničkih vlasti. 1963. su njegovo prikazivanje odobrile zapadnonjemačke vlasti, iako uz određena kraćenja.

## Izvori

* Helmut Regel, *Zur Topographie des NS-Films* in *Filmkritik*, 1966, 10 (Jan.), pp.&nbsp;5–18
* Jens Thiele, Fred Ritzel, *Politische Botschaft und Unterhaltung – die Realität im NS-Film. Die große Liebe (1942)* in Werner Faulstich, Helmut Korte, *Fischer Filmgeschichte: 2: Der Film als gesellschaftliche Kraft 1925-1944*, Frankfurt/M. (Fischer) 1991
* Stephen Lowry, *Pathos und Politik. Ideologie in Spielfilmen des Nationalsozialismus*, Tübingen (Niemeyer) 1991
* Barbara Schrödl: *Mode und Krieg. Der Kleidkörper in nationalsozialistischen Filmen der späten 1930er und frühen 1940er Jahre* in Petersen, Christine [ed.]: *Zeichen des Krieges in Film, Literatur und den Medien*. Kiel 2004, pp.&nbsp;231–255.

## Vanjske veze
* 
*  filmportal.de
*  www.gwick.ch
*  www.uni-konstanz.de  Axel Jockwer: Die große Liebe (lecture)
*  www.murnau-stiftung.de 
*  www.deutscher-tonfilm.de
*  www.lernet-holenia.com 
*  www.filmarchiv.at 
*  www.return2style.de
*  www.film-zeit.de
Kokoda Front Line!

***Kokoda Front Line!*** () je australijski kratki crno-bijeli dokumentarni film snimljen 1942. u režiji Kena G. Halla, poznat kao prvi australijski film koji je dobio Oscara. Nastao je u jeku drugog svjetskog rata od materijala korištenih za Cinesound Review, filmski žurnal u produkciji Australijskog ureda za vijesti i informacije i Cinesound Productions Limited. U njima su prikazane aktivnosti australijske vojske u nepristupačnim predjelima Nove Gvineje, odnosno nastojanje da zaustave japansku ofanzivu na južni dio otoka i dalje prema Australiji. Sljedeće godine je *Kokoda Front Line!* dobila Oscara za najbolji dokumentarni film zajedno sa američkim *[[The Battle of Midway (dokumentarni film)|The Battle of Midway]]* i Prelude to War i sovjetskim *[[Moscow Strikes Back|Poraz njemačkih vojski pod Moskvom]]*.

## Vanjske veze
* 
* Complete film online courtesy Australian govt. 
* *Kokoda Front Line!* at the Australian screen
* One of the Eyemo cameras used by Parer while filming ''Kokoda Front Line!'' can be seen at National Museum Australia, Canberra
Saboteur (film)

***Saboteur*** () je američki crno-bijeli triler film snimljen 1942. u režiji Alfreda Hitchcocka. Radnja se odvija u kontekstu drugog svjetskog rata u koji su SAD ušle nedugo prije početka snimanja. Protagonist, čiji lik tumači Robert Cummings je radnik u tvornici aviona lažno optužen za sabotažu koji, u nastojanju da dokaže svoju nedužnost, uz pomoć maneknke (koju glumi Priscilla Lane) pokušava locirati pravog krivca (čiji lik tumači Norman Lloyd) i pri tome razotkrije opasnu mrežu nacističkih špijuna i sabotera.

Film je nastao po Hitchcockovoj zamisli i originalno je trebao imati velike zvijezde Garyja Coopera i Barbaru Stanwyck u glavnim ulogama. Hitchcockovi dotadašnji producenti David O. Selznick i Val Lewton su prijedlog o snimanju odbili, odnosno uputili Hitchcocka na Universal Pictures, koji je značajno "skresao" budžet. Usprkos toga što se morao nositi s tim i drugim ograničenjima, Hitchcock je napravio prilično uspješan film, koristeći mnoge od inovativnih tehnika stvaranja i održavanja napetosti. Scenarij, koji je djelomično "dotjerala" ugledna književnica Dorothy Parker, vješto je koristio i tada u američkoj javnosti rasprostranjeni strah od sveprisutne osovinske pete kolone, kojoj su se pripisivali američki neuspjesi i porazi u toj fazi rata. Hitchcocku je scenario također dobro došao da koristi omiljeni motiv "običnog čovjeka u neobičnoj situaciji", odnosno čovjeka koji mora dokazivati svoju nedužnost. Završna scena obračuna na Kipu slobode je, pak, samom Hitchcocku kasnije poslužila kao podloga za njegov mnogo poznatiji i uspješniji *[[North by Northwest|Sjever-sjeverozapad]]*.

## Uloge
* Robert Cummings ... Barry Kane
* Priscilla Lane ... Patricia "Pat" Martin
* Otto Kruger ... Charles Tobin
* Norman Lloyd ... Frank Fry
* Vaughan Glaser ... Phillip Martin
* Alan Baxter ... Freeman
* Clem Bevans ... Neilson
* Alma Kruger ... Henrietta Sutton
* Ian Wolfe ... Robert
* Virgil Summers ... Ken Mason (van špice)
* Dorothy Peterson ... Mrs. Mason 
* Selmer Jackson ... Šef FBI (van špice)

## Vanjske veze

* 
* 
* ''Saboteur'' posters and other images  from eyegate.com
Manastir Dubnica

**Manastir Dubnica** koji je posvećen Svetoj Trojici, nalazi se u selu Božetići, na prostoru između Zlatara i Javora, pored puta Nova Varoš-Ivanjica u Eparhiji Mileševskoj. Sredinom XVII veka ga je podigao Sveti Patrijarh srpski Gavrilo Rajić-Rašković (1595-1659), rodom iz sela Štitkovo.

Nakon istraživačkih i konzervatorskih radova koje su obavili stručnjaci iz Zavoda za zaštitu spomenika kulture iz Kraljeva, obnova manastira je započela u septembru 2003. godine, uz pomoć Eparhije Mileševske, Skupštine Opštine Nova Varoš, meštana i darodavaca na čelu sa Mićom Zorićem, predsednikom građevinskog odbora za obnovu. Manastir je na temeljima porušene crkve, prema projektu i pod nadzorom arhitekte Gospodina Veljka Vučkovića, od kamena i sige ozidao kamenorezac Milijan Đoković iz Sirogojna, sa grupom svojih majstora.

Unutrašnjost manastira Dubnica krasi ikonostas, rad drvorezbara Miroslava Trbušića iz Kragujevca, na kojem su ikone koje je oslikao ikonopisac Ivan Kovalčik Mileševac iz Novog Sada.
Obnova manastira Dubnica je završena u subotu 4. avgusta 2007. godine, na dan Svete Marije Magdalene, činom osvećenja koje je obavio Episkop mileševski Gospodin Filaret, sa sveštenstvom i sveštenomonasima Eparhije Mileševske.

## Reference
Amstel

**Amstel** je rijeka u Nizozemskoj duga svega 31 km, koja je poznata jer teče kroz Amsterdam. Današnje ime je nastalo od starofrizijskog imena Aeme-stelle, a ono je značilo prostor bogat vodom.

## Geografija
Rijeka je nekad počinjala na spoju riječica Drecht i Kromme Mijdrecht, ali danas nakon izgradnje kanala Amstel–Drecht počinje kod naselja Nieuwveen gdje se spajaju Drecht i kanal Aa. Od tamo teče prema sjeveru kroz grad Amsterdam u kom utječe u zaljev IJ, koji je dio jezera Markermeera odnosno IJsselmeera.

Po rijeci je dobio ime i grad Amsterdam koji se u najstarijem zapisu iz 27. oktobra 1275. zvao Amstelredam, a tada je bio samo malo ribarsko selo na Amstelu. On je nakon izgradnje brane brzo izrastao pa je već 1300. dobilo status grada. Po rijeci se zove i poznata marka amsterdamskog piva Amstel.

## Reference

## Vanjske veze

* ''Amstel (8)''
IJ (Amsterdam)

**IJ** (fon. *Ej*) je nekadašnji zaljev Zuiderzeea, a danas jezero, dio puno većeg Markermeera. Poznat je kao luka i riva grada Amsterdama, na zapadu nizozemske provincije Sjeverne Holandije.

## Etimologija
IJ na holandskom znači voda, a to ime potječe iz zapadnofrizijske riječi za potok *ie*. S velikim slovima IJ počinju i imena brojnih drugih velikih vodenih površina u Nizozemskoj kao što su IJmuiden, IJsselmeer, itd.

## Geografija

IJ je dubok do 15,10 m i razdvaja historijski centar Amsterdama (binnenstad) od sjevernog Amsterdama. IJ je podijeljen na dva dijela, na Binnen-IJ (unutrašnji IJ) ili Afgesloten-IJ (zatvoreni IJ), te Buiten-IJ (vanjski IJ). Ta dva jezera odvojena su nizom ustava. Na zapadu je Binnen-IJ direktno povezan sa Sjevernim morem i lukom IJmuiden, preko Noordzeekanaala. Na istoku se Buiten-IJ širi u IJmeer i Markermeer.

## Historija
U srednjem vijeku duž IJa izgrađeni su nasipi koji su branili Amsterdam od poplava. Sredinom 19. vijeka odlučeno je da se branom pregradi i isuši Zuiderzee, a istovremeno je izgrađen Noordzeekanaal (otvoren 1876) koji je povezao Amsterdam direktno sa Sjevernim morem, tako da zatvaranje Zuiderzeea nije ugrozilo grad kao luku. Preko IJ-a od 1897. voze trajekti koji imaju sve manje putnika (osim turista) s obzirom na to da je izgrađeno puno mostova i tunela preko IJa.

## Reference

## Vanjske veze

* IJ
Sam Houston

**Samjuel Sem Hjuston** (; plantaža Timber Ridž, 2. mart 1739 — Hantsvil, 26. jul 1863) je bio američki državnik, političar i vojnik. Najpoznatiji je po svojoj ulozi u pripajanju Teksasa Sjedinjenim Državama.

Hjuston je rođen na plantaži Timber Ridž u okrugu Rokbridž u Virdžiniji, u mešovito škotsko-irskoj porodici. U mladosti se preselio iz Virdžinije u Tenesi, proveo je neko vreme sa Čeroki Indijancima (u koje je kasnije primljen i iz tog plemena mu je poticala supruga), služio u Ratu iz 1812. i uspešno se bavio politikom u Tenesiju. Hjuston je 1827. izabran za guvernera Tenesija kao džeksonovac. Hjuston je 1829. podneo ostavku na mesto guvernera i preselio se na teritoriju Arkanzas. Umešao se 1832. u spor sa jednim američkim kongresmenom, koji je pratilo veliko suđenje, na kom je Hjuston osuđen i tek blago kažnjen.

Nakon toga se preselio u Koavilu i Tehas, tada meksičkoj državi, i postao vođa Teksaške revolucije. Sem Hjuston je podržavao američku aneksiju. Hjuston je postao ključna osoba u istoriji Teksasa i bio je izabran za prvog i trećeg predsednika Republike Teksas, senatora iz Teksasa nakon što je Teksas pripojen SAD i konačno guverner ove države. Postavši guverner 1859. godine, Hjuston je postao jedina osoba koja je bila guverner dve američke savezne države izabran direktnim glasanjem, kao i jedini guverner države koji je bio predsednik strane države. Odbio je da se zakune na vernost Konfederaciji kada se Teksas otcepio od Unije 1861. sa početkom Američkog građanskog rata i bio je smenjen sa dužnosti. Da bi sprečio krvoproliće, odbio je ponudu vojske Unije da uguši pobunu konfederalista. Umesto toga se povukao u Hantsvil, gde je i umro pre završetka građanskog rata.

Po Hjustonu je nazvan grad koji je od 1980ih postao četvrti najveći grad u SAD. Po njemu su nazvani i jedan memorijalni muzej, četiri američka ratna broda, jedna baza američke vojske, nacionalna šuma, istorijski park, i univerzitet.
Desperate Journey

***Desperate Journey*** () je američki crno-bijeli ratni film snimljen 1942. u režiji Raoula Walsha. Radnja se događa za vrijeme tada aktualnog Drugog svjetskog rata i prikazuje kako, posada RAF-ovog bombardera na čelu s australijskim pilotom (koga glumi Errol Fylnn), srušenog iznad Njemačke, pokušava preko Nizozemske doći natrag u Britaniju, često se pri tome koristeći šakama. Film je napravljen nedugo nakon ulaska SAD u rat i imao je snažan propagandni naboj, prikazujući nevjerojatnu lakoću s kojom se saveznički avijatičari, čak i duboko iza neprijateljskih linija, mogu suprotstaviti Nijemcima. Samo je snimanje bilo obilježeno problemima vezanim uz Flynnovo zdravstveno stanje, odnosno tuberkulozu od koje je obolio i to sakrio od producenata, kao i regrutaciju njegovog kolege Ronalda Reagana u vojsku. Usprkos svega, kao i negativnog publiciteta koje je Flynnu donijelo suđenje zbog navodnog silovanja, *Desperate Journey* je doživio ogroman komercijalni uspjeh.

## Uloge
* Errol Flynn ... Flight Lt. Terrence Forbes
* Ronald Reagan ... Flying Officer Johnny Hammond
* Nancy Coleman ... Kaethe Brahms
* Raymond Massey ... Major Otto Baumeister
* Alan Hale ... Flight Sgt. Kirk Edwards
* Arthur Kennedy ... Flying Officer Jed Forrest
* Ronald Sinclair ... Flight Sgt. Lloyd Hollis II
* Elsa Bassermann ... Frau Raeder

## Povezano
* *[[Eskadrila br. 5 (film)|Eskadrila br. 5]]*, sovjetski film iz 1939. godine sa sličnim zapletom

## Izvori

## Vanjske veze
*  
*
Die große Liebe (film, 1931)

***Die große Liebe*** () je austrijski crno-bijeli snimljen 1931. godine u režiji Otta Premingera, kome je predstavljao filmski debi, odnosno jedini film na maternjem njemačkom jeziku. Protagonist, koga glumi Attila Hörbiger je nezaposleni mladić koji deset godina nakon završetka Prvog svjetskog rata dolazi staroj ženi (koju glumi Hansi Niese) i tvrdi da je njen sin nestao u Rusiji. Preminger je film snimio na prijedlog industrijalca Heinracha Haaasa koji je nastojao investirati u tada cvatuću austrijsku kinematografiju; Preminger tada nije imao interes za film niti je išta znao u filmskoj režiji, ali je prijedlog prihvatio kako bi ispunio vrijeme dok je njegov matični teatar bio u ljetnoj pauzi. Usprkos toga, *Die grosse Liebe* je doživio uspjeh i kod kritike i kod publike. Preminger ga je međutim opisivao kao "mladenačku pustolovinu koju bi najrađe zaboravio".

## Reference

## Vanjske veze
Saludos Amigos

***Saludos Amigos*** () je američki animirani filmski omnibus snimljen 1942. u produkciji Walta Disneya. Sastoji se od četiri segmenta sa radnjom smještenom u Južnu Ameriku, a u kojima nastupaju popularni Disneyevi likovi kao što su Pajo Patka (Donald Duck) i Šiljo (Goofy); u posljednjem, smještenom u Brazil, se prvi put pojavljuje lik brazilskog papagaja po imenu José Carioca.

Film je nastao nakon što je Disneya američko Ministarstvo vanjskih poslova početkom 1941. godine angažiralo da, u okviru politike Dobrog susjedstva ode na turneju po zemljama Latinske Amerike koje su bile ekonomski vezane uz nacističku Njemačku ili je njihova javnost simpatizirala Sile Osovine u drugom svjetskom ratu. Disney je za tu misiju odabran zato što su njegovi filmovi i likovi u tim zemljama uživali ogromnu popularnost, te se smatralo kako će pomoći da se tamošnja javnost usmjeri prema SAD ili Saveznicima. Američka vlada je, zauzvrat, njegovom studiju pružila federalne subvencije, kao i pomogla slomiti štrajk tehničkog osoblja. Uz Disneyja je na turneji, koju je organizirao Nelson Rockefeller, bilo i oko dvadeset muzičara, umjetnika i tehničara koji će kasnije surađivati na filmu. Turneja je obuhvatila Brazil i Argentinu, te Čile i Peru. Tokom turneje je snimljen dokumentarni materijal naknandno umontiran u film; u njemu su prikazani prizori modernih gradova sa neboderima i građanima odjevenim po posljednjoj modi, čime se sugerirala ne samo "modernost" Latinske Amerike, nego i da dijeli vrijednosti zapadnog svijeta sa SAD.

Premijera je održana u Rio de Janeiru. Iako su kritike bile miješane, te iako je u čileanskoj javnosti bilo zamjeranja zbog segmenta posvećenoj njihovoj zemlji, *Saludos Amigos* je postigao uspjeh i potakao Disneya da dvije godine kasnije sličnu formulu upotrijebi za *[[The Three Caballeros]]*.

## Izvori

## Vanjske veze

* 
* 
* 
* 
*
Pulmologija

**Pulmologija** je medicinska specijalnost koja se bavi bolestima pluća i dišnog sustava. liječnik specijalist pulmologije naziva se pulmolog.